|  |  |  |
| --- | --- | --- |
| Prvi.jpg | | 23. X 2017. Број **285/17** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **октобар 2017.** |

**Просјечна нето плата у септембру 830 КМ**

**Највиша просјечна нето плата у подручју *Финансијске дјелатности и дјелатности осигурања* 1 305 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство* 543 КМ**

Просјечна мјесечна нето платазапослених у Републици Српској,исплаћена у септембру 2017. године износила је830 КМ, а просјечна мјесечна бруто плата 1 330 КМ.

Просјечна нето плата исплаћена у септембру 2017. у односу на август 2017. године реално је мања за 0,6%.

Посматрано по подручјима, у септембру 2017. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 305 КМ. Са друге стране, најнижа просјечна нето плата у септембру 2017. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство* 543 КМ.

У септембру 2017. године, у односу на август 2017, номинални раст нето плате забиљежен је у подручјима *Пољопривреда, шумарство и риболов* 1,6%, *Остале услужне дјелатности* 1,1% и *Информације и комуникације* 1,0%.

Смањење плате, у номиналном износу, забиљежено је у подручјима *Дјелатности пружања смјештаја, припреме и послуживања хране, хотелијерство и угоститељство* 3,5%, *Вађење руда и камена* 3,3% и *Административне и помоћне услужне дјелатности* 1,6%.

км



Графикон 1. Просјечнe нето платe запослених по мјесецима

**Мјесечна инфлација у септембру 2017. године 0,3%**

**Годишња инфлација (IX 2017/** **IX 2016) 0,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2017. године у односу на претходни мјесец, у просјеку су више за 0,3% док су на годишњем нивоу, у просјеку више за 0,6%.

Од 12 главних одјељака производа и услуга, више цијене забиљежене су у шест, ниже цијене у једном, док су цијене у пет одјељка, у просјеку остале непромијењене.

Највећи раст цијена у септембру забиљежен је у одјељку *Одјећа и обућа* (3,0%) због нових набавних цијена сезонских производа у групи одјећа и обућа (нове колекције за сезону јесен/зима). У осталим одјељцима забиљежен је нешто мањи раст цијена, а односи се на: одјељак *Намјештај и покућство* (0,4%) у којем су више цијене забиљежене у групама текстилни производи за домаћинство од 1,5% и производи за чишћење и одржавање домаћинства од 1,4%, затим одјељак *Превоз* (0,3%) у којем су више цијене забиљежене у групи горива и мазива од 0,7% и одјељак *Храна и безалкохолна пића* (0,3%) у којем су више цијене забиљежене у групи поврће од 7,2% као и у групама свјежа риба од 1,8%, млијеко и млијечни производи и безалкохолна пића од 0,5%, остали прехрамбени производи од 0,4% и уља и масноће од 0,2%. Више цијене забиљежене су још и у одјељцима *Здравство* и *Становање* од 0,1%.

У одјељцима *Комуникације, Рекреација и култура, Образовање, Ресторани и хотели* и *Остала добра и услуге* цијене су, у просјеку остале непромијењене.

Ниже цијене у септембру забиљежене су одјељку *Алкохолна пића и дуван* (0,5%) усљед нижих цијена у групи алкохолна пића од 2,2%.

Графикон 2. Мјесечна и годишња инфлација

**Календарски прилагођена индустријска производња (I-IX 2017/I-IX 2016.) већа 1,5%**

**Десезонирана индустријска производња (IX 2017/VIII 2017.) већа 1,4%**

**Број запослених у индустрији (I-IX 2017/I-IX 2016.) већи 4,2%**

**Календарски прилагођена индустријска производња** у периоду јануар-септембар 2017. године у поређењу са истим периодом 2016. године већа је за 1,5%. У истом периоду у подручју *Прерађивачка индустрија* остварен је раст од 5,8% и у подручју *Вађења руда и камена* раст од 0,2%, док је у подручју *Производња и снабдијевање електричном енергијом, гасом, паром и климатизацији* забиљежен пад од 6,5%. Посматрано према главним индустријским групама по основу економске намјене производа, производња капиталних производа, у периоду јануар-септембар 2017. године у поређењу са истим периодом 2016, већа је за 22,3%, интермедијарних производа за 7,5% и нетрајних производа за широку потрошњу за 0,1%, док је производња енергије мања за 4,7% и трајних производа за широку потрошњу за 4,8%.

**Десезонирана индустријска производња** у септембру 2017. године у поређењу са августом 2017. већа је за 1,4%. У подручју *Вађење руда и камена* забиљежен је раст од 10,3% и у подручју *Прерађивачка индустрија* остварен раст од 2,5%, док је у подручју *Производња и снабдијевање електричном енергијом, гасом, паром и климатизацији* забиљежен пад од *5,2%.* Посматрано према главним индустријским групама по основу економске намјене производа, производња капиталних производа у септембру 2017. године у поређењу са августом 2017. године већа је за 10,1%, енергије за 4,2%, и трајних производа за широку потрошњу за 1,2%, док је производња нетрајних производа за широку потрошњу мања за 1,4% и интермедијарних производа за 3,5%,

**Број запослених у индустрији** у септембру 2017. године у односу на просјечан мјесечни број запослених у 2016. години већи је за 5,3%, у односу на исти мјесец прошле године за 3,8% и у односу на август 2017. године већи за 0,4%. Број запослених у индустрији у периоду јануар – септембар 2017. године, у односу на исти период прошле године, већи је за 4,2%. У истом периоду у подручју *Прерађивачка индустрија* остварен је раст од 4,4%, у подручју *Вађења руда и камена* растод 3,7% и у подручју *Производња и снабдијевање електричном енергијом, гасом, паром и климатизацији* раст од 3,3%.

Графикон 3. Индекси индустријске производње, септембар 2013 – септембар 2017. (∅2010=100)

**Покривеност увоза извозом (у периоду I-IX 2017.) 71,6%**

У септембру 2017. године остварен је извоз у вриједности од 322 милионa КМ и увоз у вриједности од 434 милиона КМ.

У оквиру укупно остварене робне размјене Републике Српске са иностранством у септембру ове године, проценат покривености увоза извозом износио је 74,3%. Проценат покривености увоза извозом за период јануар - септембар 2017. године износио је 71,6%.

У периоду јануар - септембар 2017. остварен је извоз у вриједности од 2 милијарде 536 милиона КМ, што је за 21,4% више у односу на исти период претходне године. Увоз је, у истом периоду, износио 3 милијарде 544 милиона КМ, што је за 11,3% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - септембар 2017. године, највише се извозило у Италију и то у вриједности од 403 милиона КМ, односно 15,9%, те у Хрватску 334 милиона КМ, односно 13,2% од укупно оствареног извоза. У истом периоду, највише се увозило из Србије и то у вриједности од 626 милионa КМ, односно 17,7% и из Русије, у вриједности од 431 милион КМ, односно 12,1% од укупно оствареног увоза.

Посматрано по групама производа, у периоду јануар - септембар 2017. године, највеће учешће у извозу остварује електрична енергија са 178 милиона КМ, што износи 7,0% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 389 милиона КМ, што износи 11,0% од укупног увоза.

хиљ. КМ

2016

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |